Document ID: 32013D0290

KOMISIJAS ĪSTENOŠANAS LĒMUMS
(2013. gada 14. jūnijs),
ar ko groza Lēmumu 2009/821/EK attiecībā uz robežkontroles punktu un veterināro vienību sarakstiem Traces sistēmā saistībā ar Horvātijas pievienošanos
(izziņots ar dokumenta numuru C(2013) 3474)
(Dokuments attiecas uz EEZ)
(2013/290/ES)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Līgumu par Horvātijas pievienošanos un jo īpaši tā 3. panta 4. punktu,
ņemot vērā Horvātijas Pievienošanās aktu un jo īpaši tā 50. pantu,
tā kā:
(1)
Komisijas 2009. gada 28. septembra Lēmuma 2009/821/EK, ar ko izveido apstiprināto robežkontroles punktu sarakstu, paredz konkrētus noteikumus par inspekcijām, kuras veic Komisijas veterinārijas eksperti, un nosaka Traces veterinārās vienības (1), I pielikumā ir noteikts robežkontroles punktu saraksts, kas ir apstiprināti saskaņā ar Padomes Direktīvām 91/496/EEK (2) un 97/78/EK (3), un II pielikumā ir noteikts centrālo, reģionālo un vietējo vienību saraksts integrētajā datorizētajā veterinārajā sistēmā (Traces).
(2)
Lēmums 2009/821/EK, ko pieņēmusi Komisija, paliek spēkā pēc 2013. gada 1. jūlija, un tāpēc tas ir jāpielāgo saistībā ar Horvātijas pievienošanos. Nepieciešamie pielāgojumi nav paredzēti Horvātijas Pievienošanās aktā (4), un tāpēc tie ir jāveic pirms pievienošanās ar šo lēmumu, kas jāpiemēro no pievienošanās brīža.
(3)
Paplašināšanās rezultātā ievērojami mainīsies jaunās Savienības sauszemes robeža ar blakus esošajām trešām valstīm, pagarināsies krasta robeža gar Vidusjūras krastu un pievienosies viena starptautiskā lidosta.
(4)
Vietas, kas Horvātijā ir ierosinātas kā robežkontroles punkti ar trešām valstīm, ir pārbaudītas Komisijas revīzijas dienesta - Pārtikas un veterinārā biroja (PVB) - revīzijās (iepriekš - Komisijas inspekcijas dienests). Tika konstatēts, ka līdz pievienošanās brīdim šie punkti būs sagatavoti atbilstoši Savienības prasībām. Tāpēc ierosinātās vietas Horvātijā būtu jāpievieno apstiprināto dalībvalstu robežkontroles punktu sarakstam, kas noteikts Lēmuma 2009/821/EK I pielikumā.
(5)
Vienlaikus Horvātijas pievienošanās rezultātā dažām dalībvalstīm, proti, Ungārijai un Slovēnijai, vairs nebūs robežu ar trešām valstīm. Tādēļ daži sauszemes robežkontroles punkti šajās dalībvalstīs kļūs nevajadzīgi. Tāpēc būtu attiecīgi jāgroza šo divu dalībvalstu apstiprināto robežkontroles punktu saraksts, kas noteikts Lēmuma 2009/821/EK I pielikumā.
(6)
Turklāt saistībā ar paplašināšanās procesu būs jāpievieno Horvātijas vietējās veterinārās vienības Traces sistēmas vajadzībām. Tāpēc minētās vietējās veterinārās vienības ir jāpievieno Lēmuma 2009/821/EK II pielikumā noteiktajā dalībvalstu vietējo vienību sarakstā Traces sistēmā.
(7)
Tāpēc attiecīgi būtu jāgroza Lēmums 2009/821/EK.
(8)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Lēmuma 2009/821/EK I un II pielikumu groza saskaņā ar šā lēmuma pielikumu.
2. pants
Pielikumā noteiktie grozījumi stājas spēkā Līguma par Horvātijas pievienošanos spēkā stāšanās dienā.
3. pants
Šis lēmums ir adresēts dalībvalstīm.
Briselē, 2013. gada 14. jūnijā

Labels: 11
3
6
12
18
15